

Αρκαλοχώρι, 23/ 01 /2025

Προς: ΜΜΕ

**ΔΕΛΤΙΟ ΤΥΠΟΥ**

**Συγχαρητήρια Επιστολή Δημάρχου Μινώα Πεδιάδας Βασίλη Κεγκέρογλου προς το νέο Πρόεδρο της Βουλής των Ελλήνων Νικήτα Κακλαμάνη**

Συγχαρητήρια επιστολή για την εκλογή του, απέστειλε στο νέο Πρόεδρο της Βουλής των Ελλήνων Νικήτα Κακλαμάνη, ο Δήμαρχος Μινώα Πεδιάδας Βασίλης Κεγκέρογλου:

«*Κύριε Πρόεδρε,*

*Aγαπητέ φίλε Νικήτα,*

*Θέλω να σου εκφράσω τα θερμά μου συγχαρητήρια για την εκλογή σου με ευρεία πλειοψηφία και την ανάληψη των καθηκόντων σου, ως Προέδρου της Βουλής των Ελλήνων.*

*Σου εύχομαι από καρδιάς να έχεις μια γόνιμη και αποδοτική θητεία και είμαι βέβαιος ότι θα προσφέρεις τα μέγιστα, επ’ ωφελεία της κοινωνίας και της πατρίδας.*

*Το ήθος, η εμπειρία, η γνώση και το αίσθημα ευθύνης που σε χαρακτηρίζουν εξάλλου, αποτελούν εχέγγυα, αντάξια των απαιτήσεων του τρίτου τη τάξει πολιτειακού αξιώματος στη χώρα*».